Pertapaan Trappist Lamanabi

Pertapaan Trappist Lamanabi, otabâ èsebbhut jhughân kalabân Biara Trappist Lamanabi, èngghi panèka sèttong komplèks biara sè orèng rahib katolik ḍâri Ordo Trapis (O.C.S.O) sè bâḍâ è Dhisa Lamanabi, Tanjhung Kembhâng, è Kabhupatèn Florès Tèmor, Nusa Tenggara Tèmor. Pertapaan panèka èpaddhek secara resmi è taon 1996 mènangka biara cabang ḍâri Pertapaan Santa Maria Rawasenneng sè bâḍâ è Kabhupatèn Temanggung, Jhâbâ Tengnga.

Kalabân noro' atoran sè bâḍâ è atoran Santo Benediktus, tor ḍâri para rahib/rubiah laènna ḍâri Ordo Trapis, para rahib Lamanabi oḍi' manḍiri kalabân ngator pan-saponapan usaha dhibi'èn kaangghuy aparèng nafka oḍi', akadhi aghâbây lilin, sareng bgalakonè dhibi' sakabbhina kalaoan è roma biara.

Pertapaan Lamanabi èkennal mènangka kennengngan "pèlèan orèng sè èntar" sè nyarè "kanyamanan tor katennangan";Yohanes Sugi. "Pertapaan Lamanabi di Larantuka Berikan Ketenangan Untuk Pengunjung". RRI. 2024-12-03. Aksès 2025-12-30. Frans Seda sareng pan-saponapan pimpinan Kompas Gramedia ècatat pernah "èntar" ka pertapaan panèka.Dion DB Putra. "Frans Seda Sehat dan Kuat Berkat Ulat Bulu". Kompas. 2010-01-04. Aksès 2025-12-30.  

 Kennengngenna sareng gèografi 
Pertapaan Trappist Lamanabi bâḍâ è Dhisa Lamanabi kecamatan Tanjung Kembhâng, è Kabhupatèn Florès Tèmor, bun tèmorra Polo Flores, è Propènsi Nusa Tenggara Tèmor. Sèttong laporan dâri taon 2015 nyebbhutaghi jhâ' kabâḍâ'ân jhâlân è saparona jhâlân ḍâri Larantuka, ibu kotta Kabhupatèn Florès Tèmor, ka Lamanabi ampon sanget rosak sarta kodhuh lebât ongghâ'ân sareng toronan sè sanget tajhem. Ḍâri Waiklibang, pusat kecamatan Tanjung Kembhâng, ka Lamanabi jhâuna rakèra 8-12 kilo tor parlo para' sajjhemma kangghuy lèbât kalabâ sepèḍa motor. Manabi Waiklibang jhâuna 28 kilo ḍâri Larantuka, kalabân sabâgiyân jhâlân sè ampon èaspal hotmix.

È ḍaèra Lamanabi ghi' bâḍâ alas sè abâtâs langsung kalabân pakarangan biara, tor ngaghungè 7 sombher aèng. Bhângonan biara bâḍâ pas è bâbâna sokona bukit sè tampa' alamè kalabân macem jennis ka'-bhungka'ân tor rebbhâ. Dâlem komplèks pertapa'an, re-kèra 1 kilo ḍâri biara, bâḍâ ghue Maria sè èbhângon kalabân bhântowan ḍâri Ḍinas kabuḍâjâ'ân tor Pariwisata Kabhupatèn Florès Tèmor.

 Sajhârâ 
Pertapaan Lamanabi awwâllâ ḍâri èutussâ 4 rahib asal Pertapaan Santa Maria Rawasenneng, tamaso' Romk Mikael Santana OCSO, è akhèr taon 1995 kaangghuy arintis maddhekkâ biara è polo Florès. Saamponna Romk Abbas Frans Harjawiyata OCSO èntar ka lokasi, èngghi panèka perbukitan sekitar Dhisa Uruor è Kabhupatèn Lembata, bâgiyân Sekitar Dhisa Hokeng è kacamatan Wulanggitang, sareng bâgiyân perbukitan Dhisa Lamanabi è Tanjhung Kembhâng, pèlèan ghâgghâr è bâgiyân Lamanabi sè èkennengngè samangkèn karana lokasina sè kènè', bânynya' sombher aèng, tor ngaghungè alas sè alamè. Rencana maddhek pas èsaroju'è satwbg Kapitel Umum OcSO è taon 1996.

Pertapaan Lamanabi ngennengngè tana kalabân lowas ra-kèra 60-100 hèktar sè panèka tamaso' sombhengan ḍâri ummat Katolik èka'ḍissa mènangka dhâddhi tandhâ "kaparcajâ'ân rèng orèng sè kuat jhâ' bâḍâna biara è ḍâèra panèka lebbi ama'na ètèmbhâng potènsi èpondhutta tana kasebbhut kaangghuy kapentingan bisnis". Bâto sè èsabâ' pertama kalè kaangghuy bhângonan èlakonè sareng Uskup Larantuka Mgr. darius Nggawa, SVD è tangghâl 9 Junè 1997. È bulân Oktober 2001, rèng-orèng èka'ḍissa abhângaon sèttong aula sè bisa èkennengngè sareng lebbi ḍâri 300 orèng kaangghuy para rahib.

Kapitel Umum OCSO saroju' kaangghuy èpaongghâ status pertapaan panèka dhâddhi priorat sè seḍerhana è tangghâl 28 Oktober 2005; penettepânna secara kanonik èlakonè è tangghâl 8 Ḍèsèmber 2005.

È taon 2015, angghuta komunitas Pertapaan Lamanabi ajumla 16 orèng, tamaso' 4 orèng rahib imam.

 Sombher